section_heading: Velika izložba Njemačke umjetnosti
paragraph_text: thumb|right|260px|<center>Kuća Njemačke umjetnosti u [[Münchenu]] Dan prije otvorenja Degenerirane umjetnosti 18. srpnja 1937., otvorena je uz veliku pompu i prisutnost samog Adolfa Hitlera u novoizgrađenoj Kući njemačke umjetnosti u Münchenu - Velika izložba njemačke umjetnosti (Große Deutsche Kunstausstellung) na kojoj su izložena djela 250 poželjnih slikara i kipara. Selekciju radova izvršili su organizatorica Gerdy Troost, Hitler i Goebbels. Izložba je jasno pokazala koje teme Nacistička umjetnost želi vidjeti; Nakon te, održavane su svake godine do 1944. Velike izložbe u istom prostoru, ali kad je počeo rat počele su se mijenjati i teme, - sve su više to bili vojnici u borbi kako ih je slikao Paul Matthias Padua, a sve manje prizori s prve izložbe, iako su idilični krajolici ostali jedna od važnijih tema sve do kraja 1945.